**Министерство на земеделието**

Проект

**Наредба за изменение и допълнение на Наредба № 7 от 2013 г. за условията и реда за сортоизпитване, признаване, вписване и отписване на сортовете растения във и от Официалната сортова листа на Република България** (обн., ДВ, бр. 97 от 2013 г.; изм. и доп., бр. 34 от 2014 г., бр. 48 от 2015 г., бр. 45 от 2016 г., бр. 45 от 2017 г., бр. 57 от 2018 г., бр. 45 и 56 от 2019 г., бр. 40 от 2020 г., бр. 91 от 2021 г., бр. 41 и 85 от 2022 г.)

**§ 1.** В чл. 13 се създават ал. 6 и 7:

„(6) Биологичните сортове, подходящи за биологично производство, които принадлежат към видовете, изброени в приложение № 15, част А, може да отговарят на изискванията за хомогенност, изброени в част Б на посоченото приложение.

(7) По отношение на сортоизпитването за БСК, подходящите за биологично производство биологични сортове, които принадлежат към видовете, изброени в приложение № 15, част А, може да отговарят на изискванията, определени в част В от посоченото приложение.“

**§ 2.** В чл. 14 се създава ал. 5:

„(5) Биологичните сортове, подходящи за биологично производство, които принадлежат към видовете, изброени в приложение № 16, част А, може да отговарят на изискванията за хомогенност, изброени в част Б на посоченото приложение.“

**§ 3.** В чл. 16 след думата „показателите“ се добавя „по т. 2, 3 и 4“.

**§ 4.** В допълнителните разпоредби в § 2 след думите „(ОВ, L 157, 10.6.2022 г.)“ се добавя „Директива за изпълнение (ЕС) 2022/1647 на Комисията от 23 септември 2022 година за изменение на Директива 2003/90/ЕО по отношение на дерогация за биологични сортове земеделски растителни видове, подходящи за биологично производство (ОВ L 248, 26.9.2022 г.), Директива за изпълнение (ЕС) 2022/1648 на Комисията от 23 септември 2022 година за изменение на Директива 2003/91/ЕО по отношение на дерогация за биологични сортове зеленчукови видове, подходящи за биологично производство (ОВ L 248, 26.9.2022 г.)“.

**§ 5.** Създава сеПриложение № 15 към чл. 13, ал. 6 и 7:

„Приложение № 15

към чл. 13, ал. 6 и 7

**Част А**

**Списък на видовете, посочени в чл. 13, ал. 6**

Ечемик

Царевица

Ръж

Пшеница

**Част Б**

**Специфични разпоредби относно сортоизпитването за различимост, хомогенност и стабилност за биологични сортове земеделски растителни видове, подходящи за биологично производство**

**1. Общи разпоредби**

За биологичните сортове земеделски растителни видове, подходящи за биологично производство, се прилага следното:

1.1. По отношение на различимостта и стабилността трябва да се спазват и описват всички характеристики, съдържащи се в протоколите и методиките, посочени в приложения № 4 и 5.

1.2. По отношение на хомогенността трябва да се спазват и описват всички характеристики, съдържащи се в протоколите и методиките, посочени в приложения № 4 и 5, като за характеристиките по т. 2 трябва да се прилага следното:

а) оценката на тези характеристики може да е по-малко строга;

б) когато за тези характеристики в посочената т. 2 е предвидена дерогация от съответния технически протокол, нивото на хомогенност в рамките на сорта трябва да бъде сходно с нивото на хомогенност при сравними общоизвестни сортове в Съюза.

**2. Дерогация от техническите протоколи**

2.1. Ечемик

За сортовете, принадлежащи към вида ечемик(*Hordeum vulgare* L.), следните характеристики за РХС на изпитвания сорт, съдържащи се в протокол CPVO/TP-019/5, може да се отклоняват от изискванията за РХС, що се отнася до хомогенността:

CPVO № 5 – Флагов лист: антоцианиново оцветяване на ушичките

CPVO № 8 – Флагов лист: восъчен налеп на листното влагалище

CPVO № 9 – Осили: антоцианиново оцветяване на връхчетата

CPVO № 10 – Клас: восъчен налеп

CPVO № 12 – Зърно: антоцианиново оцветяване на нерватурата на долната плевица

CPVO № 16 – Стерилно класче: разположение

CPVO № 17 – Клас: форма

CPVO № 20 – Осил: дължина

CPVO № 21 – Вретено: дължина на първия сегмент

CPVO № 22 – Вретено: извивка на първия сегмент

CPVO № 23 – Средно класче: дължина на плевата и нейния осил спрямо зърното

CPVO № 25 – Зърно: назъбване на вътрешната странична нерватура от дорзалната страна на долната плевица

2.2. Царевица

За сортовете, принадлежащи към вида царевица (*Zea mays* L.), следните характеристики за РХС на изпитвания сорт, съдържащи се в протокол CPVO-TP/002/3, може да се отклоняват от изискванията за РХС, що се отнася до хомогенността:

CPVO № 1 – Първи лист: антоцианиново оцветяване на листното влагалище

CPVO № 2 – Първи лист: форма на върха

CPVO № 8 – Метлица: антоцианиново оцветяване на плевите, с изключение на основата

CPVO № 9 – Метлица: антоцианиново оцветяване на прашниците

CPVO № 10 – Метлица: ъгъл между основната ос и страничните разклонения

CPVO № 11 – Метлица: извивка на страничните разклонения

CPVO № 15 – Стъбло: антоцианиново оцветяване на въздушните корени

CPVO № 16 – Метлица: плътност на класчетата

CPVO № 17 – Лист: антоцианиново оцветяване на листното влагалище

CPVO № 18 – Стъбло: антоцианиново оцветяване на междувъзлията

CPVO № 19 – Метлица: дължина на основната ос над най-ниското странично разклонение

CPVO № 20 – Метлица: дължина на основната ос над най-високото странично разклонение

CPVO № 21 – Метлица: дължина на страничното разклонение

2.3. Ръж

За сортовете, принадлежащи към вида ръж (*Secale cereale* L.), следните характеристики за РХС на изпитвания сорт, съдържащи се в протокол CPVO-TP/058/1, може да се отклоняват от изискванията за РХС, що се отнася до хомогенността:

CPVO № 3 – Колеоптил: антоцианиново оцветяване

CPVO № 4 – Колеоптил: дължина

CPVO № 5 – Първи лист: дължина на листното влагалище

CPVO № 6 – Първи лист: дължина на петурата

CPVO № 8 – Флагов лист: восъчен налеп на листното влагалище

CPVO № 10 – Лист до флаговия лист: дължина на петурата

CPVO № 11 – Лист до флаговия лист: широчина на петурата

CPVO № 12 – Клас: восъчен налеп

CPVO № 13 – Стъбло: окосмяване под класа

2.4. Пшеница

За сортовете, принадлежащи към вида пшеница (*Triticum aestivum* L. *subsp. aestivum.*), следните характеристики за РХС на изпитвания сорт, съдържащи се в протокол CPVO-TP/003/5, може да се отклоняват от посочените изисквания за РХС, що се отнася до хомогенността:

CPVO № 3 – Колеоптил: антоцианово оцветяване

CPVO № 6 – Флагов лист: антоцианово оцветяване на ушичките

CPVO № 8 – Флагов лист: восъчен налеп на листното влагалище

CPVO № 9 – Флагов лист: восъчен налеп на петурата

CPVO № 10 – Клас: восъчен налеп

CPVO № 11 – Стъбло: восъчен налеп на шията

CPVO № 20 – Клас: форма в профил

CPVO № 21 – Върхов сегмент на вретеното: област на окосмяване върху изпъкналата повърхност

CPVO № 22 – Долна плева: широчина на рамото

CPVO № 23 – Долна плева: форма на рамото

CPVO № 24 – Долна плева: дължина на зъбчето

CPVO № 25 – Долна плева: форма на зъбчето

CPVO № 26 – Долна плева: област на окосмяване върху вътрешната повърхност“

**Част В**

**Изисквания, които трябва да бъдат изпълнени за биологични и стопански качества на биологични сортове растения, подходящи за биологично производство**

1. Сортоизпитването за БСК трябва да се извършва при биологични условия в съответствие с разпоредбите на Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) 834/2007 на Съвета (ОВ L 150, 14.6.2018 г.), и по-специално с общите принципи съгласно чл. 5, букви „г“, „д“, „е“ и „ж“ и правилата за растениевъдство съгласно чл. 12 от посочения регламент.

2. При сортоизпитването и при оценката на резултатите от него трябва да се имат предвид специфичните нужди и цели на биологичното земеделие. Трябва да се изследват устойчивостта или толерантността към болести и приспособяването към различни местни почвени и климатични условия.

3. Когато компетентните органи не са в състояние да осигурят изследване при биологични условия или изследване на определени характеристики, включително податливост на болести, изследването може да се извърши съгласно една от следните точки:

а) под надзора на компетентния орган – в помещенията на лицата, занимаващи се с биологични развъдни дейности, или в стопанствата, занимаващи се с биологично земеделие;

б) при ниски нива на използване на ресурси и с минимално третиране;

в) в друга държава членка, ако между държавите членки са сключени двустранни споразумения за провеждане на изследвания при биологични условия.

Биологичните и стопански качества на сорта се считат за задоволителни, ако в сравнение с други подходящи за биологично производство биологични сортове, включени в сортовия каталог на съответната държава членка, качествата на сорта, взети заедно, представляват, поне по отношение на добива в даден район, ясно подобрение при култивирането или при възможните употреби на културите или на получените от тях продукти. При сортоизпитването за БСК – що се отнася до селскостопанските практики и производството на храни или фуражи, носещи предимства за биологичното земеделие – за особено ценни трябва да се считат по-добрите характеристики за селскостопанско производство.

4. Компетентният орган трябва да осигурява различни условия за провеждане на изпитването, съобразени със специфичните потребности в сектора на биологичното земеделие, и в рамките на своя капацитет да проучва специфични признаци и характеристики, по искане на заявителя, ако съществуват възпроизводими методи.“

**§ 6.** Създава се Приложение № 16 към чл. 14, ал. 5:

„Приложение № 16

към чл. 14, ал. 5

**ЧАСТ А**

**Списък на видовете, посочени в чл. 14, ал. 5**

Моркови

Алабаш

**ЧАСТ Б**

Специфични разпоредби относно сортоизпитването за различимост, хомогенност и стабилност за биологични сортове зеленчукови видове, подходящи за биологично производство

**1. Общи разпоредби**

За биологичните сортове зеленчукови видове, подходящи за биологично производство, трябва да се прилага следното:

1.1. По отношение на различимостта и стабилносттатрябва да се спазват и описват всички характеристики, съдържащи се в протоколите и методиките, посочени в приложения № 7 и 8.

1.2. По отношение на хомогенността трябва да се спазват и описват всички характеристики, съдържащи се в протоколите и методиките, посочени в приложения № 7 и 8, като за характеристиките по т. 2 трябва да се прилага следното:

а) оценката на тезихарактеристики може да е по-малко строга;

б) когато за тези характеристики в посочената т. 2 е предвидена дерогация от съответния технически протокол, нивото на хомогенност в рамките на сорта трябва да бъде сходно с нивото на хомогенност при сравними общоизвестни сортове в Съюза.

**2.** **Дерогация от техническите протоколи**

2.1. Моркови

За сортовете, принадлежащи към вида моркови (*Daucus carota* L.), следните характеристики за РХС на изпитвания сорт, съдържащи се в протокол CPVO-TP/049/3, може да се отклоняват от посочените изисквания за РХС, що се отнася до хомогенността:

CPVO № 4 – Лист: дялове

CPVO № 5 – Лист: наситеност на зеления цвят

CPVO № 19 – Корен: диаметър на сърцевината спрямо общия диаметър

CPVO № 20 – Корен: цвят на сърцевината

CPVO № 21– С изключение на сортовете с бяла сърцевина; Корен: наситеност на цвета на сърцевината

CPVO № 28 – Корен: време на оцветяване на върха

CPVO № 29 – Растение: височина на първичния сенник по време на цъфтежа му

2.2. Алабаш

За сортовете, принадлежащи към вида алабаш (*Brassica oleracea* L.), следните характеристики за РХС на изпитвания сорт, съдържащи се в протокол CPVO-TP/065/1 Rev., може да се отклоняват от изискванията за РХС, що се отнася до хомогенността, съдържащи се в съответния технически протокол на CPVO:

CPVO № 2 – Посадъчен материал: наситеност на зеленото оцветяване на семеделите

CPVO № 6 – Дръжка: разположение

CPVO № 8 – Листна петура: дължина

CPVO № 9 – Листна петура: широчина

CPVO № 10 – Листна петура: форма на върха

CPVO № 11 – Листна петура: дялове до главната жила (в долната част на листа)

CPVO № 12 – Листна петура: брой на прорезите по ръба (в горната част на листа)

CPVO № 13 – Листна петура: дълбочина на прорезите по ръба (в горната част на листа)

CPVO № 14 – Листна петура: форма при напречно сечение

CPVO № 19 – Алабаш: брой на вътрешните листа.“

**Преходни и заключителни разпоредби**

**§ 7.** До 31 декември 2030 г. държавите членки докладват на Комисията и на другите държави членки в срок до 31 декември всяка година за броя на заявленията за регистрация на биологични сортове растения и за резултатите от сортоизпитването за РХС и БСК по отношение на биологичните сортове по чл. 13, ал. 6 и 7 и чл. 14, ал. 5.

**§ 8.** Наредбата влиза в сила от деня на обнародването ѝ в „Държавен вестник“, с изключение на § 1, § 2, § 5 и § 6, които влизат в сила от 1 юли 2023 г.

**ЯВОР ГЕЧЕВ**

*Министър на земеделието*